Ανακοίνωση υπόψη των υποκειμένων των δεδομένων στα οποία επιβάλλονται τα περιοριστικά μέτρα που 
προβλέπονται στην απόφαση 2014/145/ΚΕΠΠΑ του Συμβουλίου και στον κανονισμό (ΕΕ) αριθ. 269/2014 
του Συμβουλίου σχετικά με περιοριστικά μέτρα για ενέργειες που υπονομεύουν ή απειλούν την εδαφική 
ακεραιότητα, την κυριαρχία και την ανεξαρτησία της Ουκρανίας 
(2020/C 325/08) 
Εφιστάται η προσοχή των υποκειμένων των δεδομένων στις παρακάτω πληροφορίες σύμφωνα με το άρθρο 16 του κανονισμού (ΕΕ) 
αριθ. 2018/1725 του Ευρωπαϊκού Κοινοβουλίου και του Συμβουλίου (1). 
Οι νομικές βάσεις για την επεξεργασία των δεδομένων είναι η απόφαση 2014/145/ΚΕΠΠΑ του Συμβουλίου (2), όπως 
τροποποιήθηκε από την απόφαση (ΚΕΠΠΑ) 2020/1368 του Συμβουλίου (3), και ο κανονισμός (ΕΕ) αριθ. 269/2014 του 
Συμβουλίου (4), όπως εφαρμόζεται με τον εκτελεστικό κανονισμό (ΕΕ) 2020/1367 του Συμβουλίου (5). 
Ο υπεύθυνος επεξεργασίας είναι το Συμβούλιο της Ευρωπαϊκής Ένωσης που εκπροσωπείται από τον Γενικό Διευθυντή της ΓΔ 
RELEX (Εξωτερικές Σχέσεις) της Γενικής Γραμματείας του Συμβουλίου και το τμήμα στο οποίο έχει ανατεθεί η επεξεργασία είναι η 
Μονάδα RELEX.1.C, η διεύθυνση της οποίας είναι: 
Council of the European Union 
General Secretar iat 
RELEX.1.C 
Rue de la Loi / Wetstraat 175 
1048 Bruxelles/Br ussel 
BELGIQUE/BELGIË 
Διεύθυνση ηλεκτρονικού ταχυδρομείου: sanctions@consilium.europa.eu 
Μπορείτε να επικοινωνήσετε με τον υπεύθυνο προστασίας δεδομένων της ΓΓΣ στη διεύθυνση: 
Data Prote ction Offi cer 
data.prote ction@consilium.europa.eu 
Σκοπός αυτής της επεξεργασίας είναι η κατάρτιση και η ενημέρωση του καταλόγου των προσώπων τα οποία υπόκεινται σε 
περιοριστικά μέτρα σύμφωνα με την απόφαση 2014/145/ΚΕΠΠΑ, όπως τροποποιήθηκε από την απόφαση (ΚΕΠΠΑ) 2020/1368 
και τον κανονισμό (ΕΕ) αριθ. 269/2014, όπως εφαρμόζεται με τον εκτελεστικό κανονισμό (ΕΕ) 2020/1367. 
Τα υποκείμενα των δεδομένων είναι τα φυσικά πρόσωπα τα οποία πληρούν τα κριτήρια καταχώρισης που ορίζονται στην απόφαση 
2014/145/ΚΕΠΠΑ και στον κανονισμό (ΕΕ) αριθ. 269/2014. 
Στα συλλεγόμενα δεδομένα προσωπικού χαρακτήρα περιλαμβάνονται δεδομένα αναγκαία για την ορθή ταυτοποίηση του σχετικού 
προσώπου, το σκεπτικό για την καταχώριση και άλλα συναφή στοιχεία. 
Τα συλλεγόμενα δεδομένα προσωπικού χαρακτήρα μπορούν να τεθούν, εάν χρειαστεί, στη διάθεση της Ευρωπαϊκής Υπηρεσίας 
Εξωτερικής Δράσης και της Επιτροπής. 
Με την επιφύλαξη των περιορισμών δυνάμει του άρθρου 25 του κανονισμού (ΕΕ) αριθ. 2018/1725, η άσκηση των δικαιωμάτων 
των υποκειμένων των δεδομένων, όπως του δικαιώματος πρόσβασης, καθώς και των δικαιωμάτων διόρθωσης ή ένστασης θα 
διεκπεραιώνεται σύμφωνα με τον κανονισμό (ΕΕ) αριθ. 2018/1725. 
Τα δεδομένα προσωπικού χαρακτήρα διατηρούνται επί 5 έτη από τη στιγμή που το υποκείμενο των δεδομένων διαγράφεται από τον 
κατάλογο των προσώπων που υπόκεινται σε περιοριστικά μέτρα ή από τη στιγμή που εκπνέει η ισχύς του μέτρου, ή για όσο 
διάστημα διαρκούν οι δικαστικές διαδικασίες σε περίπτωση που έχουν ξεκινήσει. 
Με την επιφύλαξη τυχόν δικαστικής, διοικητικής ή μη δικαστικής προσφυγής, τα υποκείμενα των δεδομένων δύνανται να 
υποβάλουν καταγγελία στον Ευρωπαίο Επόπτη Προστασίας Δεδομένων σύμφωνα με τον κανονισμό (ΕΕ) 2018/1725 (edps@edps. 
europa.eu).   
(1)ΕΕ L 295 της 21.11.2018, σ. 39. 
(2)ΕΕ L 78 της 17.3.2014, σ. 16. 
(3)ΕΕ L 318 της 1.10.2020, σ. 5. 
(4)ΕΕ L 78 της 17.3.2014, σ. 6. 
(5)ΕΕ L 318 της 1.10.2020, σ.1. EL Επίσημη Εφημερίδα της Ευρωπαϊκής Ένωσης 2.10.2020                                                                                                                                           C 325/9